LEGISLATÍVNA RADA VLÁDY
SLOVENSKEJ REPUBLIKY

								     Na rokovanie vlády SR
								     dňa 5. apríla 2006
								     K materiálu č. 4102/2006
								     K bodu č. 1

S T A N O V I S K O

k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 39/1993 Z. z. o Najvyššom kontrolnom úrade Slovenskej republiky v znení neskorších predpisov (tlač 1532)
________________________________________________________________

I
	Návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 39/1993 Z. z. o Najvyššom kontrolnom úrade Slovenskej republiky v znení neskorších predpisov (tlač 1532) sa predkladá na rokovanie vlády SR na základe § 70 ods. 2 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

II
Predložený návrh vychádza z novelizovaného článku 60 Ústavy Slovenskej republiky, ktorý rieši rozšírenie kontrolnej pôsobnosti aj na verejné prostriedky doteraz vyňaté z pôsobnosti Najvyššieho kontrolného úradu Slovenskej republiky. Ide najmä o rozšírenie kontrolnej pôsobnosti v oblasti územnej samosprávy, v oblasti hospodárenia právnických osôb s majetkovou účasťou štátu, právnických osôb s majetkovou účasťou verejnoprávnych inštitúcií, právnických osôb s majetkovou účasťou Fondu národného majetku Slovenskej republiky. Ďalej tiež v oblasti hospodárenia všetkých subjektov, ktoré nadobúdajú prostriedky z rozvojových programov alebo iných obdobných zdrojov zo zahraničia a aj v oblasti hospodárenia právnických osôb vykonávajúcich činnosti vo verejnom záujme. 

Prijatím návrhu zákona sa tak zabezpečí účinnejšia kontrola verejných financií.               
	V  dôvodovej správe sa uvádza, že realizácia návrhu zákona nebude mať dopad na štátny rozpočet, rozpočty obcí a rozpočty vyšších územných celkov. Odbor štátneho rozpočtu Ministerstva financií Slovenskej republiky sa vo svojom stanovisku s  uvedeným konštatovaním stotožňuje.	
 	Legislatívna rada vlády Slovenskej republiky prerokovala predmetný návrh zákona na svojom zasadnutí 28. marca 2006 a odporučila vláde s návrhom zákona súhlasiť s pripomienkami uvedenými v priloženom návrhu stanoviska vlády.
    	
                                                             III
	            Návrh

S T A N O V I S K O
vlády Slovenskej republiky
k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 39/1993 Z. z. o Najvyššom kontrolnom úrade Slovenskej republiky v znení neskorších predpisov (tlač 1532)
________________________________________________________________

Vláda Slovenskej republiky s ú h l a s í  s  návrhom skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 39/1993 Z. z. o Najvyššom kontrolnom úrade Slovenskej republiky v znení neskorších predpisov (tlač 1532)
s týmito legislatívno-technickými pripomienkami :
      	
Názov je potrebné gramaticky upraviť vypustením bodky na konci.
K článku I
V bode 1 v úvodnej vete slovo „ods.“ je potrebné uviesť v neskrátenej podobe „odsek“. Obdobne je potrebné postupovať aj v bode 8 v úvodnej vete, v bode 18 v úvodnej vete a v bode 18 v odseku 4.
V bode 5 v úvodnej vete slovo „písm.“ je potrebné nahradiť slovom „písmeno“.
Body 18 a 19 je potrebné spojiť. 
Body 20 a 21 je potrebné označiť ako body 19 a 20. 

K článku II
Navrhovanú účinnosť  zákona je potrebné uviesť konkrétnym dátumom.

V Bratislave 30. marca 2006

Vypracovala : J. Fischerová
Schválil: Štefan G r m a n
	     generálny riaditeľ
	     sekcie vládnej legislatívy

                                                                                     Lucia Ž i t ň a n s k á 
                                                                               ministerka spravodlivosti SR
                                                                           a predsedníčka Legislatívnej rady 
	                     vlády SR